**BASES REGULADORES DE LA CONVOCATÒRIA DE SUBVENCIONS PER A ACTIVITATS QUE REALITZIN LES ASSOCIACIONS I ENTITATS SENSE ÀNIM DE LUCRE DE LA VILA DE GIRONELLA PER A L'ANY 2016**

1. Objecte

Aquestes bases tenen com a objecte establir els requisits i el procediment per atorgar subvencions a les activitats realitzades per associacions i entitats sense ànim de lucre de la vila de Gironella.

2. Beneficiaris

Poden ser beneficiaris de les subvencions les persones jurídiques, entitats i associacions, domiciliades a Gironella, legalment constituïdes i inscrites en el Registre Municipal d'Entitats, d'acord amb l'article 7.2.a de l' Ordenança general de subvencions de l'Ajuntament de Gironella.

Aquestes hauran de realitzar activitats relacionades amb l'esport, la cultura, l'educació, o altres àmbits d'interès públic municipal.

3. Període

Les activitats que es presentin en aquesta convocatòria s'han de realitzar entre l'1 de gener i el 31 de desembre de 2016.

4. Import màxim i aplicació pressupostària

* 1. L’Import global destinat a aquesta convocatòria és de 25.000 € previstos en l'aplicació pressupostària 439.489.10 del pressupost municipal de l'exercici 2016.
	2. Els imports per Eixos que es podran assignar són els següents:

Eix 1: Atenció a les persones – import màxim 2.500€

Eix 2: Ensenyament – import màxim 6.000€

Eix 3: Promoció econòmica i Comerç – 2.000€

Eix 4: Cultura – 1.500€

Eix 5: Joventut – 500€

Eix 6: Esports – 10.000€

Eix 7: Àmbit veïnal – 2.500€

5. Procediment de concessió

* 1. Les subvencions s'atorgaran segons règim de concurrència competitiva d'acord amb allò establert en aquestes bases i en l'ordenança general de subvencions de l'Ajuntament de Gironella aprovada pel Ple de l’Ajuntament en sessió de data 5 de juny de 2012.
	2. Cada entitat podrà presentar un màxim de 1 projecte.

6. Incompatibilitats

* 1. Aquestes subvencions són compatibles amb altres subvencions que els sol·licitants hagin pogut demanar per a la mateixa finalitat. Si bé, l'atorgament de la subvenció compromet al beneficiari a comunicar a l'Ajuntament l'obtenció d'altres subvencions públiques, ja atorgades o atorgades amb posterioritat.

7. Requisits dels beneficiaris

* 1. Les entitats i associacions sense ànim de lucre de Gironella que vulguin presentar una sol·licitud de subvenció caldrà que estiguin inscrites en el Registre Municipal d'Entitats .

8. Finançament dels ajuts

L'import màxim de la subvenció no serà superior al 50% del pressupost de l'activitat presentada a la convocatòria i no superarà la quantitat de 6.000 €.

L'import a concedir a cadascun dels projectes/activitats subvencionades es determinarà de forma proporcional entre els sol·licitants en relació als punts assignats segons els criteris de puntuació establerts en l'art. 12 d'aquestes bases.

9. Sol·licituds i documentació

* 1. Les sol·licituds i la documentació requerida en aquestes bases s'hauran de presentar al registre general de l'Ajuntament de Gironella, sens perjudici del que estableix l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú.
	2. La presentació de la sol·licitud significa la plena acceptació d'aquestes bases.
	3. Les sol·licituds de subvenció es formalitzaran en els models normalitzats que estaran a disposició dels interessats en el web de l'Ajuntament i en les dependències municipals, i que hauran d'anar acompanyades de:

1.- Acreditació fefaent de la personalitat, i si s'escau de la representació.

2.- Projecte que s'hagi portat a terme o que es vulgui realitzar, amb la valoració econòmica del cost, o l'execució del pressupost amb la signatura del president/a de l'associació ( segons el model normalitzat)

3.- Acreditació d'estar al corrent de les seves obligacions tributàries i amb la Seguretat Social mitjançant la presentació d'un certificat o declaració responsable en el cas que la quantia que s'atorga no superi l'import de 3.000 €.

4.- Declaració responsable en la qual es faci constar les subvencions sol·licitades o atorgades per altres organismes públics o no haver-ne sol·licitat o rebut cap.

* 1. No cal presentar la documentació que ja es troba en poder de l'Ajuntament de Gironella sempre que no hagin transcorregut més de cinc anys des de la presentació, que no hi hagi cap modificació i que hagi estat admesa com a vàlida. En aquest supòsit el sol·licitant ha d'especificar per escrit la data i l'òrgan on varen ser presentats i el procediment al qual corresponen. No és d'aplicació a aquest apartat quan siguin documents que s'hagin d'actualitzar periòdicament o quan hagin estat modificats amb posterioritat a la presentació a l'Ajuntament de Gironella.

10. Termini de presentació de sol·licituds

El termini de presentació de sol·licituds de subvencions serà fins al dia 18 de novembre de 2016.

11. Tramitació

* 1. L'òrgan col·legiat competent per a l'ordenació i la instrucció del procediment de concessió serà la comissió de valoració, d'acord amb l'art. 11 de l'ordenança general de subvencions, estarà integrada per: l'alcalde que actuarà com a president, i tots els regidors i regidores de l’equip de govern, un tècnic municipal i un funcionari de la corporació que actuarà com a secretari.
	2. Aquesta comissió de valoració formularà una proposta d'atorgament de subvencions a la regidoria que traslladarà la resolució definitiva , corresponent la resolució definitiva a l'alcaldia, sempre i quan l'import total de les subvencions que han de concedir-se no superi el 10% dels recursos ordinaris de l'entitat local. En la resta de casos, la competència serà del ple de l'Ajuntament.

12. Criteris d'atorgament de la subvenció i la seva ponderació

12.1 Els criteris d'atorgament generals de tots els eixos de la convocatòria són:

|  |  |
| --- | --- |
| **Criteris generals** | Puntuació màxima |
| 1. Experiència, trajectòria, base social i participació de l’entitat en activitats del municipi | 5 |
| 2. Foment de la col·laboració en l’organització del projecte/activitats per més d’una entitat. Foment de l’associacionisme i la participació ciutadana.  | 5 |
| 3. Dèficit d’activitats anàlogues al municipi. Projecte de nova implantació | 5 |
| 4. Complementació de l’acció de l’administració local. Projecte/activitats que vinculin més d’una regidoria | 5 |
| 5. Interès general i utilitat del projecte/activitats per al municipi | 5 |
| 6. Utilització de la llengua catalana com a idioma vehicular de l’activitat | 5 |
| 7. Abast del projecte/activitats en quant a persones ( destinataris, voluntaris, mobilització). | 5 |
| 8. Abast del projecte/activitats en quant a territori ( dins del municipi/fora del municipi). Transcendència que pugui tenir l’activitat més enllà del propi municipi. | 5 |
| 9. Pla de finançament ( aportació pròpia, aportació administració local, recerca d’altres fonts de finançament, acreditació de reducció de costos respecte projectes/activitats similars anteriors) | 5 |
| 10.Sistemes de control, seguiment i avaluació del projecte/activitats | 5 |

12.2 Els criteris d'atorgament específics per a cada eix són:

|  |  |
| --- | --- |
| **Criteris específics de l’àrea d’Atenció a les Persones** | Puntuació màxima |
| 1. Repercussió de les accions a la societat gironellenca | 5 |
| 2. Realització d’activitats i sensibilització a la població | 5 |
| 3. Lluita contra la pobresa | 5 |
| 4. Desenvolupament i drets humans | 5 |
| 5. Igualtat de Gènere | 5 |
| 6. Sostenibilitat mediambiental | 5 |
| 7. Participació social | 5 |
| 8.Atenció a les minories en risc d’exclusió social  | 5 |
| 9.Altres criteris específics d’especial rellevància que derivin dels objectius i les finalitats de els bases | 10 |
| Total | 50 |

|  |  |
| --- | --- |
| **Criteris específics àrea de Comerç** | Puntuació màxima |
| 1. Coherència de l’activitat respecte dels objectius de promoció de comerç de les bases
 | 5 |
| 1. Interès del projecte per a l’activitat comercial dins els seu àmbit d’execució
 | 5 |
| 1. Transcendència socioecomòmica del projecte/activitats
 | 5 |
| 1. Estímul de propostes noves o experimentals i que fomentin el comerç local de proximitat
 | 5 |
| 1. Dinamització de l’activitat comercial local
 | 5 |
| 1. Foment de l’associacionisme comercial
 | 5 |
| 1. Comunicació/difusió del projecte/activitats al consumidor
 | 5 |
| 1. Utilització de noves tecnologies
 | 5 |
| 1. Altres criteris específics d’especial rellevància que derivin dels objectius i les finalitats de les bases
 | 10 |
| Total  | 50 |

|  |  |
| --- | --- |
| **Criteris específics de l’àrea d’Ensenyament** | Puntuació màxima |
| 1. Projecte/activitats que promoguin l’actuació de pares i mares amb l’alumnat
 | 5 |
| 1. Foment d’hàbits saludables
 | 5 |
| 1. Foment d’activitats fora dels centres escolars
 | 5 |
| 1. Foment de la integració dels alumnes en activitats del municipi
 | 5 |
| 1. Utilització de noves tecnologies
 | 5 |
| 1. Adequació del projecte/activitats a les prioritats establertes en el Pla Educatiu de Gironella
 | 5 |
| 1. Projecte/activitats que impulsin la relació família-escola afavorint la implicació del conjunt de la comunitat educativa
 | 5 |
| 1. Durada del projecte/activitats que s’ofereixen als destinataris
 | 5 |
| 1. Altres criteris específics d’especial rellevància que derivin dels objectius i les finalitats de les bases
 | 10 |
| Total  | 50 |

|  |  |
| --- | --- |
| **Criteris específics de l’àrea de Cultura** | Puntuació màxima |
| 1. Promoció de la creativitat i el desenvolupament cultural
 | 5 |
| 1. Promoció de produccions artístiques no professionals
 | 5 |
| 1. Consolidació d’una infraestructura cultural de proximitat
 | 5 |
| 1. Projectes/activitats culturals d’arrel tradicional
 | 5 |
| 1. Cohesió sociocultural del poble
 | 5 |
| 1. Dinamització cultural
 | 5 |
| 1. Foment de la interculturalitat
 | 5 |
| 1. Formació i sensibilització de la ciutadania en el coneixement de la cultura popular, tradicional i festiva
 | 5 |
| 1. Altres criteris específics d’especial rellevància que derivin dels objectius i les finalitats de les bases
 | 10 |
| Total  | 50 |

|  |  |
| --- | --- |
| **Criteris específics de l’àrea de Joventut** | Puntuació màxima |
| 1. Promoció de la creativitat, singularitat i innovació del projecte
 | 5 |
| 1. Capacitat d’autogestió per la realització del projecte/activitats
 | 5 |
| 1. Caràcter participatiu del projecte i foment de la cultura participativa
 | 5 |
| 1. Foment de la incorporació dels diferents col·lectius de joves del municipi a la vida associativa en les seves múltiples formes
 | 5 |
| 1. Adequació del projecte /activitats a les prioritats establertes en els plans objectius del Pla Local de Joventut
 | 5 |
| 1. Incidència en comunicació digital (xarxes socials)
 | 5 |
| 1. Foment de l’oci participatiu, sostenible i saludable
 | 5 |
| 1. Foment de la interculturalitat entre els joves
 | 5 |
| 1. Altres criteris específics d’especial rellevància que derivin dels objectius i les finalitats de les bases
 | 10 |
| Total  | 50 |

|  |  |
| --- | --- |
| **Criteris específics de l’àrea d’esports** | Puntuació màxima |
| 1. Dimensió del club ( fins a 22 punts)

Es primarà atenent les dimensions del club. S’haurà d’aportar fotocòpia de la fitxa federativa de tots els esportistes validada per la Federació o certificat emès per la Federació corresponent. Quedaran exemptes les escoles de base, que es regiran segons la normativa que indiqui la seva federació.  | 22 |
| * 1. Nombre total d’esportistes
 | 6 |
| * 1. Promoció de l’esport femení
 | 4 |
| * 1. Promoció a l’iniciació esportiva i

extraescolar | 4 |
|  1.4 Promoció d’esport base federat | 4 |
|  1.5 Pressupost | 4 |
| 1. Qualitat tècnica ( fins a 6 punts)
 | 6 |
| 2.1 Direcció tècnica/ coordinació  | 3 |
| 2.2 Entrenadors | 3 |
| 1. Esportistes empadronats a Gironella ( fins a 10 punts)

Caldrà presentar llistat emès pel secretari del club amb el nom de tots els esportistes, indicant el municipi d’empadronament | 10 |
| 1. Funció social ( fins a 12 punts)
 | 12 |
| 4.1 Organització d’activitats i esdeveniments | 4 |
| 4.2 Participació d’actes organitzats per l’Ajuntament | 4 |
| 4.3 Cooperació amb altres entitats del municipi | 4 |
| Total  | 50 |

|  |  |
| --- | --- |
| **Criteris específics de l’àmbit veïnal** | Puntuació màxima |
| Foment de les activitats de lleure, lúdiques i programes de caràcter social, cultural i formatiu  | 10 |
| Capacitat organitzativa de l’entitat | 5 |
| Interès general pel municipi de l’activitat, desenvolupament d’activitats estables i continuades | 5 |
| Organització de la festa anual del barri | 10 |
| Grau d’obertura de les activitats a la ciutadania en general  | 5 |
| Capacitat d’aglutinar interessos comuns dels beneficiaris | 5 |
| Nivell de col·laboració en les activitats del municipi, organitzades per l’Ajuntament o per altres entitats | 5 |
| Grau d’autofinançament de l’activitat | 5 |
| Total  | 50 |

12.6 La presentació d'un projecte a la convocatòria no implica l'atorgament d'un ajut ja que dependrà de l'avaluació d'aquest projecte segons els criteris establerts en aquetes bases.

12.7 En el cas que no s’esgoti la totalitat de les subvencions previstes a cada eix, la comissió de valoració, com a òrgan col·legiat podrà atorgar la part restant als projectes que cregui oportú d’acord amb els criteris especificats en aquest article.

13. Termini de resolució

El termini per a la resolució i la notificació de l'atorgament de la subvenció no serà en cap cas superior a 1 mes des de la data de tancament de presentació de sol·licituds al registre de l'Ajuntament de Gironella. Transcorregut aquest termini sense haver-se resolt, les sol·licituds s'entendran desestimades.

14. Forma de pagament

* 50% de l’import de la subvenció màxim 60 dies després del seu atorgament
* 50% de l’import de la subvenció màxim 90 dies des de la finalització del període de justificació

15. Justificació

* 1. Els beneficiaris han de justificar les subvencions rebudes aportant la següent documentació:
	+ Memòria d’actuació justificativa dels compliment de les condicions imposades en la concessió de la subvenció, amb indicació de les activitats realitzades i dels resultats obtinguts.
	+ Relació classificada de les despeses i inversions de l'activitat
	+ Relació detallada d'altres ingressos o subvencions que hagin finançat l'activitat subvencionada amb indicació de l'import i la seva procedència
	+ Originals o còpia compulsada de les factures que s'utilitzin per justificar la subvenció, així com els corresponents resguards de pagament. No s’admetran factures que no contemplin el desglossat corresponent de l’IVA i/o altres impostos.
	1. El termini de justificació finalitzarà el 31 de març de 2017.
	2. L'import a justificar serà, com a mínim, del 80% del pressupost/projecte presentat. En cas de no poder-se justificar, l’import de la subvenció es reduirà proporcionalment a la quantitat sense justificar
	3. En els casos que no es justifiqui degudament la subvenció aquesta es revocarà i es procedirà al reintegrament total o parcial i no s'abonarà cap tipus de subvenció més fins que s'hagin justificat degudament totes les despeses subvencionades o s'hagi retornat una subvenció revocada amb l'interès legal previst anteriorment.

16. Altres obligacions dels beneficiaris

A part de les obligacions que estableix l'article 17 de l'ordenança general de subvencions de l'Ajuntament de Gironella, els beneficiaris cal que:

* Complir les condicions establertes en aquestes bases, en l'ordenança general de subvencions, i les obligacions establertes en l'article 14 de la Llei 38/2003, de 17 de novembre, general de subvencions.
* Conservar, durant un període mínim de 5 anys, els justificants originals i l'altra documentació relacionada amb la subvenció atorgada.
* Comunicar l'Ajuntament de Gironella l'anul·lació de l'activitat subvencionada així com el seu desestiment i retornar la part de la subvenció concedida i no executada.

17. Causes de revocació

Són causes de revocació de les subvencions les que es preveuen en els articles 99 i 100 del Text refós de la Llei de finances públiques aprovat mitjançant Decret legislatiu 3/2002, de 24 de desembre; l’article 37 de la Llei 38/2003, de 17 de novembre, general de subvencions, i l’incompliment dels requisits establerts als articles 32.1, 32.3 i 36.4 de la Llei 1/1998, de 7 de gener, de política lingüística.

18. Comprovació i control

L’Ajuntament de Gironella és la unitat encarregada d’efectuar la comprovació de la realització de l’activitat subvencionada, d’acord amb la finalitat i els requisits previstos a la convocatòria, les bases reguladores de les subvencions i a la resta de normativa que li és d’aplicació.

Gironella, 5 de setembre de 2016

L’Alcalde,

David Font i Simon